recursal/SuperWikiNEXT-32B huggingface dataset:
**காட்மியம் துத்தநாக தெலூரைடு** *(Cadmium zinc telluride)* என்பது CdZnTe என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஆங்கிலத்தில் CZT என்று சுருக்கமாக அழைக்கப்படும் இச்சேர்மம் காட்மியம், துத்தநாகம், தெலூரியம் தனிமங்கள் சேர்ந்த ஒரு சேர்மமாகும். மிகச்சரியாகச் சொல்வதென்றால் இதை காட்மியம் தெலூரைடு மற்றும் துத்தநாகத் தெலூரைடின் உலோகக் கலவை என்று குறிப்பிடலாம். நேரடியான பட்டை இடைவெளி குறைகடத்தியான இச்சேர்மம் குறைக்கடத்தி கதிர்வீச்சு காணிகள், ஒளிவிலகல் கீற்றணிகள், மின் ஒளியியல் பண்பேற்றிகள், சூரிய மின்கலங்கள் மற்றும் டெராகெர்ட்சு கதிரியக்கம் உருவாக்குதல் மற்றும் இனங்காணுதல் உள்ளிட்ட பலவகையான பயன்பாடுகளைக் கொண்டிருக்கிறது. உலோகக் கலவையின் சேர்க்கையைப் பொறுத்து 1.4 முதல் 2.2 வரையிலான பட்டை இடைவெளி வேறுபாடுகளை இது வெளிப்படுத்துகிறது. 

காட்மியம் துத்தநாக தெலூரைடை உபயோகிக்கும் கதிர்வீச்சு காணிகளை அறை வெப்பநிலையில் நேரடியாக மாற்றி இயக்க முடியும். ஆனால், குறிப்பாக செருமேனியம் போன்ற பொருட்களுக்கு திரவ நைட்ரசன் குளிர்விப்பு அவசியமாகிறது. இச்சிறப்பைத் தவிர எக்சு கதிர்கள் மற்றும் காமா கதிர்களுக்கு கூடுதல் உணர்திறண் காட்டுவது கூடுதல் சிறப்பாகும். காட்மியம் மற்றும் தெலூரியம் தனிமங்களின் அதிக அணு எண் மற்றும் அடர்வு காணிகளை விட சிறந்த ஆற்றல் முடிவு நுணுக்கங்களும் இச்சிறப்புக்கு காரணங்களாக இருக்கின்றன. கதிர்வீச்சைக் கண்டுபிடிக்கும் பயன்பாடுகளுக்கு ஏற்ப வெவ்வேறான வடிவங்களில் காட்மியம் துத்தநாக தெலூரைடு கலவையைப் பயன்படுத்த முடியும். ஒருதள மின்கட்டமைப்புகள் போன்ற மின்முனை வடிவங்கள் மற்றும் சிறிய படப்புள்ளி காணிகள் ஆகியனவற்றிலும் ஒரு முனைவுள்ள இயக்கத்திற்காக உருவாக்கியும் ஆற்றல் முடிவு நுணுக்கங்களை மேம்படுத்தியும் இதைப் பயன்படுத்தமுடியும்.

மேற்கோள்கள்
-----------

1. ↑  "Small pixel CZT detector for hard X-ray spectroscopy". Nuclear Instruments and Methods in Physics Research Section A: Accelerators, Spectrometers, Detectors and Associated Equipment.
2. ↑  "Small pixel CZT detector for hard X-ray spectroscopy". Nuclear Instruments and Methods in Physics Research Section A: Accelerators, Spectrometers, Detectors and Associated Equipment.

* Properties of Narrow-Gap Cadmium-Based Compounds Ed. P. Capper (INSPEC, IEE, London, UK, 1994) ISBN 0-85296-880-9

புற இணைப்புகள்
--------------

* About CZT
* National Pollutant Inventory - Cadmium and compounds பரணிடப்பட்டது 2006-12-10 at the வந்தவழி இயந்திரம்

| * பா
* உ
* தொ
காட்மியம் சேர்மங்கள் |
| --- |
| காட்மியம் (I) | 
* Cd2(AlCl4)2

 |
| காட்மியம் (II) | 
* Cd(CH3CO2)2
* Cd(BF4)2
* CdBr2
* Cd(CN)2
* CdCl2
* CdCrO4
* CdF2
* CdH2
* CdI2
* Cd(NO3)2
* CdO
* Cd(OH)2
* CdS
* ZnCdS
* CdSO4
* CdSe
* CdTe
* CdWO4
* Cd3As2
* Cd3P2
* CdZnTe
* CsCdCl3
* Cd(C3H5O3)2

|  |  |
| --- | --- |
| கரிமகாட்மியம் (II) சேர்மங்கள் | 
* Cd(CH3)2

 |

 |
கருப்புநிற பெலூகா காவியா
**பெலூகா காவியா**(Beluga Caviar) என்பது கஸ்பியன் கடலில் பிடிக்கப்படும் ஒருவிதச் சிறப்பான மீனின் முட்டைகள் ஆகும். ஈரான் நாட்டிலிருந்து‚ அல்மாஸ் (Almas) என்னும் நிறுவனப் பெயருடன் டப்பாக்களில் விற்கப்படுகிறது. ஒரு கிலோ காவியா 9207 டாலர்கள் (7.50 லட்சம் இந்திய ரூபாய்கள்) ஆகும். இந்த டப்பாக்கள் 24 காரட் தங்கத்தால் செய்யப்பட்டதாகும்.

மிகவும் சிறிய, இந்த முட்டைகள் காலை உணவுக்கு, ரொட்டியில் தடவி உண்ணப்படுகிறது. மிகச் சிறிய வட்டமான டப்பா (Tin) ஒன்றில் 200கிராம் அளவில் இந்தக் காவியாக்கள் அடைக்கப்பட்டிருக்கும். இந்த ஒரு டப்பாவின் விலை 1841 டாலர்கள் (1.50 லட்சம் இந்திய ரூபாய்கள்).

குறிப்புகள்
-----------

1. ↑  Expensive ingredients | Top 5 world's most expensive ingredients - Yahoo Lifestyle India
2. ↑  Young, Mark C. (1999). *Guinness Book of World Records*. பக். 94.
3. ↑  Schmidt, Arno (2003). *Chef's Book of Formulas, Yields, and Sizes*. பக். 48.

வெளியிணைப்புகள்
---------------

* "ரஷ்யாவின் பெலூகா காவியா" பரணிடப்பட்டது 2014-06-26 at the வந்தவழி இயந்திரம்
* "உலகின் விலையுயர்ந்த காவியா"
**காணாதுகண்டான்** (Kanathukandan) என்பது தமிழ்நாட்டின், கடலூர் மாவட்டம், விருதாச்சலம் வட்டத்தில் உள்ள கிராமமாகும். இது விருத்தாச்சலம் - நெய்வேலி சாலையில் ஐந்தாவது கிலோமீட்டரில் உள்ளது. இந்த ஊர் மாவட்டத் தலைநகரான கடலூரில் இருந்து 65 கி.மீ. தொலைவிலும், விருதாச்சலத்தில் இருந்து 5 கி.மீ. தொலைவிலும், மாநிலத் தலைநகரான சென்னையில் இருந்து 236 கி.மீ தொலைவிலும் உள்ளது. இந்தக் கிராமத்தில் முந்நூறுக்கும் மேற்பட்ட குடும்பங்கள் வசிக்கிறன. இவர்களின் பிரதான தொழில் விவசாயம் ஆகும்.

இந்க கிராமத்தில் உள்ள பெண்களின் கழுத்தில் தாலிக் கயிறு, தாலிச் சங்கிலி போன்றவற்றை மட்டுமே ஆணிகின்றனர் ஆனால் தாலி அணிவதில்லை. திருமணத்தின்போது தாலி கட்டியே திருமணம் செய்துகொள்கிறார்கள். ஆனால் திருமணத்துக்குப் பிறகு, குடும்பம் தழைக்க விரைவில் ஒரு வாரிசை வேண்டி பிடாரி அம்மனை வேண்டிக்கொள்கின்றனர். வேண்டுதல் நிறைவேறியதும். அதற்குக் காணிக்கையாக, குழந்தை பிறந்ததும் தாலியை தனியாகப் பிரித்துக் கடையில கொடுத்து பொட்டாக அடித்து பிடாரி அம்மனுக்கு போட்டுவிடுவர்.

பிறக்கும் குழந்தையும், கணவனும் நோய் நொடி இல்லாமல் வாழவேண்டுமென்று பிடாரியை வேண்டிக்கொண்டு அதற்கு காணிக்கையாக கணவன் அணிவித்த தாலியை செலுத்துவதால் அதன்பிறகு இவர்கள் தாலி போடுவதில்லை வெறும் கயிறோ சங்கிலியோ தான் கழுத்தில் அணிவர்.

மேற்கோள்கள்
-----------

1. ↑  "Kanathukandan".. 11 சூலை 2017 அன்று பார்க்கப்பட்டது. External link in `|publisher=` (உதவி)
2. ↑  "பிடாரிக்குத் தாலி கொடுக்கும் பெண்கள்! - இது காணாதுகண்டான் அதிசயம்". *செய்திக் கட்டுரை*. தி இந்து. 11 சூலை 2017. 11 சூலை 2017 அன்று பார்க்கப்பட்டது.
கணிதத்தில் **மூலக் குறி**, **மூலக் குறியீடு**, **அடிமூலம்** அல்லது **முருடு** (*radical sign*, *radical symbol*, *root symbol*, *radix*, அல்லது *surd*) என்பது ஒரு எண்ணின் வர்க்கமூலம் அல்லது உயர்வரிசை படிமூலங்களைக் குறிக்கப் பயன்படுத்தப்படும் கணிதக் குறியீடு ஆகும்.

{\displaystyle x} இன் வர்க்கமூலம் = {\displaystyle {\sqrt {x}},}
{\displaystyle x} இன் Nஆம் படி மூலம் = {\displaystyle {\sqrt[{n}]{x}}.}
மொழியியலில் இக்குறியீடு வேர்ச் சொல்லுக்குப் பயன்படுத்தப்படுகிறது.

முதன்மை வர்க்க மூலம்
--------------------

ஒவ்வொரு நேர்ம மெய்யெண்ணிற்கும் இரு வர்க்க மூலங்கள் உண்டு. இரண்டும் எண்ணளவில் சமமானவையாகவும் ஒன்று நேர்மக்குறியுடனும் மற்றது எதிர்மக் குறியுடனும் இருக்கும். நேர்ம வர்க்கமூலம் முதன்மை வர்க்க மூலம் எனப்படும். மூலக்குறியானது ஒரு எண்ணின் முதன்மை வர்க்கமூலத்தையே குறிக்கிறது. ஒரு எதிர்ம மெய்யெண்ணின் இரு வர்க்கமூலங்களும் கற்பனை எண்களாக இருக்கும். இவற்றுள் நேர்ம கற்பனைப்பகுதியுடைய வர்க்கமூலத்தையே மூலக்குறியீடு குறிக்கும்.

வரலாறு
------

மூலக்குறி √ இன் தோற்றம் பலவிதமாக ஊகிக்கப்படுகிறது. சில ஆதாரங்கள் இக்குறியை முதன்முதலில் அராபியக் கணிதவியலாளர்கள் பயன்படுத்தியதாகக் கருதுகின்றன. அரபு மொழியில் "வேர்" எனப் பொருள்கொண்ட "جذر‎" (*jadhir*) வார்த்தையின் முதலெழுத்தான "ج‎" (*ǧīm*) இலிருந்து பெறப்பட்டது என்ற கருத்து உள்ளது. ஆனால் லியோனார்டு ஆய்லர் "வேர்" என்ற பொருள்கொண்ட இலத்தீன் வார்த்தையான "radix" இன் முதலெழுத்து "r" இலிருந்து தோன்றியதாகக் கருதுகிறார்.

1525 ஆம் ஆண்டில் கிறிஸ்தோப் ருடோல்ப்பு என்ற செருமானியக் கணிதவியலாளரால் முதன்முதலாக இக்குறி அச்சேற்றப்பட்டது. தோன்றியது. ஆனால் எண்களின் மீது வரும் கிடைக்கோடின்றி இருந்தது. இப்போது பயன்பாட்டிலுள்ள மூலக்குறியை செருமானியக் குறியுடன் (√ ) தொகுப்புக் கோட்டுப்பகுதியை இணைத்து 1637 இல் ரெனே டேக்கார்ட் பயன்படுத்தினார்.

குறிமுறையாக்கம்
---------------

| Read | Character | ஒருங்குறி | எக்ஸ்எம்எல் | உரலி | மீயுரைக் குறியிடு மொழி (others) |
| --- | --- | --- | --- | --- | --- |
| *Square root* | √ | U+221A | `&#8730;` or `&#x221A;` | `%E2%88%9A` | `&radic;` |
| *Cube root* | ∛ | U+221B | `&#8731;` or `&#x221B;` | `%E2%88%9B` |  |
| *Fourth root* | ∜ | U+221C | `&#8732;` or `&#x221C;` | `%E2%88%9C` |  |

மேற்கோள்கள்
-----------

1. ↑  "Language Log: *Ab surd*". 22 June 2012 அன்று பார்க்கப்பட்டது.
2. ↑  Leonhard Euler (1755) (in la). *Institutiones calculi differentialis*. .
3. ↑  Cajori, Florian (2012) [1928], *A History of Mathematical Notations*, **I**, Dover, p. 208, ISBN 978-0-486-67766-8
**ஒட்டலிவிளை** (Ottalivilai) என்பது தமிழ்நாட்டின் கன்னியாகுமரி மாவட்டத்தில் கல்குளம் வட்டத்தில் ஓர் கிராமம் ஆகும். இந்த கிராமத்தின் முன்னோர்கள் பெரும் நிலக்கிழார்கள் ஆவர். இந்த கிராம மக்களின் முக்கிய வேலை விவசாயம். இளைஞர்கள் பலர் வெளிநாடுகளில் வேலை பார்த்து வருகின்றனர். பெண்கள் முதன்மையாக செவிலியப் படிப்பைத் தேர்ந்தெடுக்கிறார்கள். ஒட்டலிவிளை கிராமத்திற்கு அருகிலுள்ள சிற்றூர்கள் செங்கோடி, முதலாறு. மாத்தூரிலிருந்து வரும் பட்டணம் கால்வாய் இந்த கிராமத்தின் வழியாக செல்கிறது.

பெயர் காரணம்
------------

இந்தக் கிராமத்தின் பெயர் "ஓட்டல்" என்பதிலிருந்து உருவானது. அதாவது ஓட்டல் என்பது "குளம்" ஆகும். 'இந்த கிராமம் குளத்தை சுற்றி அமைந்துள்ளது. "விளை" என்றால் விவசாய நிலம். எனவே, அதற்கு இந்தப் பெயர் வந்தது.

இனம் & சமயம்
------------

இவ்வூர் மக்கள் அனைவரும் கிறிஸ்தவ சாம்பவர் சமூகத்தை சார்ந்தவர்கள்.

வழிபாட்டு தலம்
--------------

இந்த ஊரின் நடுவே **இரட்சணிய சேனை ஆலயம்** அமைந்துள்ளது.

Ottalivilai Salvation army Church

மக்கள்தொகை
----------

இவ்வூரில் தோராயமாக 500 பேர் வசித்து வருகிறார்கள்.

மேற்கோள்கள்
-----------

1. ↑  "-如皋虏谏幕汽车服务有限公司". 2017-09-05 அன்று மூலம் பரணிடப்பட்டது. 2022-07-05 அன்று பார்க்கப்பட்டது.
**இமார்தி தேவி** (*Imarti Devi*)(பிறப்பு 14 ஏப்ரல் 1975) என்பவர் இந்திய அரசியல்வாதியும் பாரதிய ஜனதா கட்சியின் உறுப்பினரும் ஆவார். இவர் மத்தியப் பிரதேச அரசில் மகளிர் மற்றும் குழந்தைகள் மேம்பாட்டு அமைச்சராகப் பணியாற்றினார். முதலில் கமல்நாத்தின் காங்கிரசு அரசாங்கத்தில் திசம்பர் 2018 முதல் மார்ச் 2020 வரையிலும், பின்னர் சிவராஜ் சவுகானின் பாஜக அரசாங்கத்தின் கீழ் சூலை 2020 முதல் நவம்பர் 2020 வரையிலும் அமைச்சராகப் பதவி வகித்தார்.  இமார்தி தேவி 2020 மத்தியப் பிரதேச சட்டமன்ற இடைத்தேர்தலில் இந்தியத் தேசிய காங்கிரசின் சுரேஷ் ராஜேவை எதிர்த்து தப்ராவில் போட்டியிட்டுத் தோல்வியடைந்தார்.

அரசியல் வாழ்க்கை
----------------

இமார்தி தேவி 1997-ல் குவாலியர் மாவட்ட இளைஞர் காங்கிரசின் மூத்த துணைத் தலைவராகத் தனது அரசியல் வாழ்க்கையைத் தொடங்கினார்.

2004-2009 காலகட்டத்தில் குவாலியர் மாவட்ட ஊராட்சி உறுப்பினராகவும், 2005 முதல் வட்டார காங்கிரசு தலைவராகவும் இருந்தார். 2008ஆம் ஆண்டு முதல் முறையாக மத்தியப் பிரதேச சட்டப் பேரவைக்கு உறுப்பினராகத் தேர்ந்தெடுக்கப்பட்டார். பின்னர் 2013-ஆம் ஆண்டு நடைபெற்ற சட்டமன்றத் தேர்தலில் மீண்டும் தேர்ந்தெடுக்கப்பட்டார்.

திசம்பர் 2018-ல், இமார்தி தேவி மத்தியப் பிரதேசத்தின் பொது சுகாதாரம் மற்றும் குடும்ப நலன் அமைச்சர் என கமல்நாத் அமைச்சரவையில் சேர்க்கப்பட்டார். 2020 மத்தியப் பிரதேச அரசியல் நெருக்கடியின் போது, இவர் மூத்த காங்கிரசு தலைவர் ஜோதிர் ஆதித்யா சிந்தியாவை ஆதரித்தார். இச்சூழலில் பதவி விலகிய 22 சட்டமன்ற உறுப்பினர்களில் இவரும் ஒருவர்.

தனிப்பட்ட வாழ்க்கை
------------------

இமார்தி தேவி பூரன் சிங் சுமன் என்பவரை மணந்தார். இந்த இணையருக்கு ஒரு மகள் உள்ளார்.

சட்ட விவகாரங்கள்
----------------

நவம்பர் 2016-ல், குவாலியர் குற்றவியல் நீதிமன்றம் இமார்தி தேவி வரதட்சணை கேட்டுத் துன்புறுத்தியதாகக் குற்றம் சாட்டப்பட்டதால், இவர் மீது வழக்குப் பதிவு செய்ய உத்தரவிட்டது. பின்னர் இமார்தி தேவி உயர் நீதிமன்றத்தின் நடவடிக்கைகளுக்குத் தடை பெற்றார். வழக்கின் இறுதியில் அனைத்து குற்றச்சாட்டுகளிலிருந்தும் விடுவிக்கப்பட்டார்.

மேற்கோள்கள்
-----------

1. ↑  Rahul Noronha (December 29, 2018). "Madhya Pradesh ministers get portfolios, Bala Bachchan gets home, Bhanot finance". *India Today* (ஆங்கிலம்). 3 August 2019 அன்று பார்க்கப்பட்டது.
2. ↑  "Madhya Pradesh: Imarti Devi among 3 ministers to lose | Bhopal News – Times of India". *The Times of India* (ஆங்கிலம்). 11 Nov 2020. 11 November 2020 அன்று பார்க்கப்பட்டது.
3. ↑  "Jyotiraditya Scindia resigns from Congress, more than 20 party MLAs quit". 10 March 2020. .
4. ↑  "22 rebel Cong MLAs, whose resignation led to fall of Kamal Nath govt, join BJP". .
5. ↑  "In Midst of Fresh Row, Imarti Devi Was Once a Farm Labourer Who Moved Up the Ranks with Scindia". *News18* (ஆங்கிலம்). 19 October 2020 அன்று பார்க்கப்பட்டது.
6. ↑  Staff Reporter (24 November 2016). "Bhopal: Gwalior session court orders to book Congress MLA Imarti Devi" (in English). Bhopal: The Free Press Journal. Archived from the original on 23 July 2018.. பார்த்த நாள்: 23 July 2018.
**மூலக்கூறு இயற்பியல்** (*Molecular physics*) என்பது மூலக்கூறுகளின் இயற்பியல் பண்புகளைப் பற்றி ஆராய்கின்ற ஒரு துறையாகும். இரண்டு அல்லது அதற்கு மேற்பட்ட அணுக்கள் வேதிப்பிணைப்புகளால் ஒன்றாகப் பிணைக்கப்பட்டு மின்சுமை ஏதுமின்றி நடுநிலையுடன் காணப்படும் ஒரு குழுவே மூலக்கூறு எனப்படும். இத்தகைய மூலக்கூறுகள் மற்றும் அணுக்களுக்கு இடையில் உள்ள வேதிப்பிணைப்புகள் மற்றும் அத்துடன் மூலக்கூறு இயக்கவியல் பற்றியும் இத்துறை ஆய்வு செய்கிறது. பல்வகையான நிறமாலையியல் சோதனைகள் மற்றும் ஒளி , ஓலிச் சிதறல் சோதனைகளில் இத்துறையின் மிக முக்கியமான சோதனை தொழில்நுட்பங்கள் உதவுகின்றன. மேலும் அணு இயற்பியலுடன் மிகநெருங்கிய தொடர்பும் கோட்பாட்டு வேதியியல், பெளதிக வேதியியல், வேதி இயற்பியல் ஆகிய துறைகளுடன் மேற்பொருந்தியும் காணப்படுகிறது.

அணுக்கள், மூலக்கூறுகளின் கிளர்வு நிலைகளுடன் கூடுதலாக அவற்றின் சுழற்சி மற்றும் அதிர்வுகள் தொடர்பான அறிதலையும் இத்துறை மேற்கொள்கிறது. இந்த சுழற்சிகளும் அதிர்வுகளும் தனி ஆற்றல் நிலைகளாக உள்ளன என்று அளவிடப்பட்டு இருக்கிறது. வேறுபட்ட சுழற்சி நிலைகளுக்கு இடையே உள்ள சிறிய ஆற்றல் வேறுபாடு காரணமாக தூய சுழற்சி நிறமாலையானது மின்காந்த நிழற்பட்டையின் மீஅகச்சிவப்புப் பகுதியில் ( 30 முதல் 150 மைக்ரோமீட்டர் அலைநீளத்தில் ) காணப்படுகிறது. அகச்சிவப்புப் பகுதியின் ( 1 முதல் 5 மைக்ரோமீட்டர் ) பகுதியில் அதிர்வு அலைமாலையும் தெரிகின்றன. மின்னணு நிலைமாற்றத்தின் காரணமாகத் தோன்றும் அலைமாலைகள் பெரும்பாலும் கட்புலனாகும் பகுதியிலும் புறஊதா நிறப்பகுதியிலும் காணப்படுகின்றன. மூலக்கூறுகளின் சுழற்சி மற்றும் அதிர்வு அலைமாலைகளை அளவிடுவதன் மூலம் உட்கருக்களுக்கு இடையிலான தொலைவை கணக்கிட முடியும்.

அணு இயற்பியல் துறையின் அத்தியாவசியமான அணுவொழுக்கல் கோட்பாடு , மூலக்கூறுவொழுக்கல் கோட்பாடாக விரிவடைந்துள்ளது என்பதே மூலக்கூறு இயற்பியல் துறையின் ஒரு முக்கியமான அம்சமாகும்.

மேற்கோள்கள்
-----------

1. ↑  தனி மற்றும் பயன்பாட்டு வேதியியல் அனைத்துலக ஒன்றியம் (1994). "molecule". *Compendium of Chemical Terminology* Internet edition.

இவற்றையும் காண்க
----------------

* பார்ன் – ஓப்பனெமியர் அனுமானம்
* ஆற்றல் மட்டம்
* மூலக்கூறு மாதிரியமைத்தல்
* திண் சுழலி
* நிறமாலையியல்

வார்ப்புரு:Physics-footer
**மேரி பெய்ன்** *(Mary Bain)* என்பவர் ஓர் அமெரிக்க சதுரங்க வீராங்கனையும், சதுரங்க மாசுட்டரும் ஆவார். இவர் 1904 ஆம் ஆண்டு ஆகத்து எட்டாம் தேதி அங்கேரியில் பிறந்தார்.

1937 மற்றும் 1952 ஆம் ஆண்டுகளில் நடைபெற்ற உலக மகளிர் சதுரங்க போட்டிகளில் இவர் பங்கேற்றார். மேரி அமெரிக்காவின் திட்டமிடப்பட்ட சதுரங்க போட்டிகளில் பங்கேற்ற முதலாவது அமெரிக்கப் பெண் ஆவார்.

இவருக்கு சர்வதேச மகளிர் சதுரங்க மாசுட்டர் பட்டம் 1952 ஆம் ஆண்டு வழங்கப்பட்டது. 1963 ஆம் ஆண்டு குரோவாசியா நாட்டில் உள்ள சிபிளிட் நகரில் நடைபெற்ற சதுரங்க ஒலிம்பியாடில் தனது நாட்டின் சார்பாக கலந்துகொண்டார். 

சிடாக்கோம் நகரில் 1937 ஆம் ஆண்டு நடைபெற்ற சர்வதேச போட்டியில் ஐந்தாவது இடத்தை பிடித்தார். இப்போட்டியில் வெரா மென்சிக் முதல் இடத்தைப் பிடித்தார். 1952 ஆம் ஆண்டு மாசுக்கோ நகரில் நடைபெற்ற சர்வதேச போட்டியில் மேரி பதினான்காவது இடத்தைப் பிடித்தார். எலிசபெத் பைகோவா முதல் இடத்தைப் பிடித்தார்.
1951 ஆம் ஆண்டிற்கான அமெரிக்க மகளிர் சதுரங்க சாம்பியன் பட்டத்தை மேரி பெய்ன் வென்றார்.

இவர் 1972 ஆம் ஆண்டு அக்டோபர் 26 ஆம் தேதி நியூயார்கில் இறந்தார்.

மேற்கோள்கள்
-----------

1. ↑  "Women and Chess". Archived from the original on October 28, 2009. 2007-10-26 அன்று பார்க்கப்பட்டது.CS1 maint: BOT: original-url status unknown (link)
2. ↑  World Chess Championship (women) : 1952 Candidates Tournament

* Sunnucks, Anne (1970). *The Encyclopaedia of Chess*. Hale. பன்னாட்டுத் தரப்புத்தக எண்:0709110308.
* Whyld, Kenneth (1986). *Guinness Chess, The Records*. Guinness Publishing Ltd. பன்னாட்டுத் தரப்புத்தக எண்:0851124550.
* Olimpbase record of Split 1963 performance
**இமயமலை ப்ளூஸ் திருவிழா (Himalayan Blues Festival)** என்பது வருடாந்த சர்வதேச இசை விழாவாகும். இது நேரடி நிகழ்ச்சிகளைத் தொடர்ந்து கலாச்சார நிகழ்வுகளைக் நடத்துகிறது. 2007ஆம் ஆண்டு தொடங்கப்பட்டதிலிருந்து, தி இமயமலை ப்ளூஸ் திருவிழா உலகம் முழுவதிலுமிருந்து பல்வேறு வகையான ப்ளூஸ் கலைஞர்களைக் கொண்டிருந்தது. மேலும் நேபாளத்திலும் பிராந்தியத்திலும் ப்ளூஸ் இசையை அறிமுகப்படுத்த உதவியது.

வரலாறு
------

அதன் சமீபத்திய அவதாரத்தில் திருவிழா தெற்காசியாவின் பிற நகரங்களுக்கும் விரிவடைந்துள்ளது. இந்த விழா நேபாளத்தில் சாமிக் கரேல் என்பவரால் நிறுவப்பட்டது. இது பின்னர் பல இந்திய நகரங்களுக்கும் விரிவடைந்து நூற்றுக்கணக்கான உள்ளூர் மற்றும் சர்வதேச இசைக்கலைஞர்களை இதற்குள் கொண்டுவந்தது. நேபாளத்தில் தோன்றிய மிகப்பெரிய மற்றும் மிகவும் எதிர்பார்க்கப்பட்ட கலாச்சார நிகழ்வுகளில் ஒன்றாக அறியப்பட்ட இந்த மெகா இசை விழா அமெரிக்காவில் உருவாக்கப்பட்ட ப்ளூஸைக் கொண்டாடுகிறது.

கடந்த கால நிகழ்வு
-----------------

இமயமலை ப்ளூஸ் விழாவின் முதல் பதிப்பு செப்டம்பர் 5-9 வரை நடைபெற்றது. திருவிழாவின் முதல் பதிப்பின் கருப்பொருள் 'ஒற்றுமையின் குரல்' என்று அழைக்கப்பட்டது. 2009 ஆம் ஆண்டின் பதிப்பு காத்மாண்டுவில் பல்வேறு இடங்களில் நடைபெற்றது. 2009ஆம் ஆண்டு நடைபெற்ற இந்த விழாவில் அமெரிக்கா, ஆஸ்திரேலியா, ஐக்கிய இராச்சியம், இந்தியா, நியூசிலாந்து மற்றும் நேபாளத்தைச் சேர்ந்த கலைஞர்கள் பங்கேற்றனர்.  இந்த நிகழ்வை திரைப்பட தயாரிப்பாளர் கோஸ்டா போட்ஸ் ஆவணப்படுத்தியுள்ளார். 

இது ஒரு நேபாளி கலை-கலாச்சார நிகழ்வைத் தோற்றுவித்தது. இதன் நோக்கம் அமெரிக்காவில் உருவாக்கப்பட்ட ப்ளூஸ் இசையை ஊக்குவிப்பதும் அதை வேர்களுடன் ஒருங்கிணைப்பதும் ஆகும். மற்றும் நம் நாட்டின் நாட்டுப்புறக் கதைகள், அத்துடன் நேபாளத்தில் திருவிழாக்கள் மற்றும் கலை-கலாச்சார நடவடிக்கைகள் குறித்து பொதுவாக வழங்கப்படுவதிலிருந்து வேறுபட்ட மாற்றீட்டை வழங்குவதற்காக, 2011இல் இமயமலை ப்ளூஸ் விழா மும்பை, பெங்களூர் மற்றும் டெல்லி ஆகிய நாடுகளிலும் நடத்தப்பட்டது. நிகழ்வில் நிகழ்த்தும் கலைஞர்களில் ஜிமி ஹாக்கிங்கின் ப்ளூஸ் மெஷின், இஸி மற்றும் கிறிஸ் மற்றும் பலர் இருந்தனர். 

இந்த விழாவில் சர்வதேச ஆசிய கலைஞர்களின் பங்களிப்புடன் கச்சேரிகள் மற்றும் மாநாடுகளை வழங்குகிறது. இது ஒரு ஒருங்கிணைந்த காட்சியாகும். இது அதன் சமூக, கலாச்சார, பொருளாதார மற்றும் பொழுதுபோக்கு நோக்கங்களுக்கிடையில் ஒரு சமநிலையைக் கண்டறிந்து, அதை சிறந்த தரமான நிகழ்வாக மாற்றுகிறது, இது திருவிழாவின் போது நூற்றுக்கணக்கான வெளிநாட்டு மற்றும் உள்ளூர் மக்களின் வருகை இருக்கிறது.

ஜிமி ஹாக்கிங்கின் ப்ளூஸ் இயந்திரம்
----------------------------------

ஜிமி ’தி ஹ்யூமன்’ ஹாக்கிங் பல ஆண்டுகளாக ஆஸ்திரேலிய பார்வையாளர்களுக்கு நன்கு தெரிந்த ஒருவராவார். பிரபலமற்ற ‘ஸ்க்ரீமிங் ஜெட்ஸ்’ உடன் இவர் சேகரித்த பதிவுகளுடன், ஜிமி எலக்ட்ரிக் ராக் மற்றும் ப்ளூஸ் முதல் சமகால நாட்டுப்புற மற்றும் ப்ளூஸ் மாண்டோலின் வரை ஒரு பெரிய தனிப்பாடலையும் (12 ஆல்பங்கள்) வெளியிட்டுள்ளார். மூன்று முறை 'சி.ஏ.வி-சிறந்த ஒலி கலைஞர்', 'எம்பிஏஎஸ் 2003 ஆண் ப்ளூஸ் கலைஞர்', 'எம்பிஏஎஸ் 2004 ப்ளூஸ் பெர்ஃபார்மர் ஆஃப் தி இயர்', மற்றும் 2005 ஆம் ஆண்டில் ஜிமி மெம்பிஸ் யுஎஸ்ஏவில் மதிப்புமிக்க 'இன்டர்நேஷனல் ப்ளூஸ் சேலஞ்சை' வென்றுள்ளார். அமெரிக்கா முழுவதும் விரிவாக சுற்றுப்பயணம் செய்துள்ளார். 2008 ஆம் ஆண்டில் ஜிமி தனது ‘ப்ளூ மாண்டோலின்’ இசைத்தொகுப்பில் பணிபுரிந்ததற்காக 2008ஆம் ஆண்டின் விக்டாஸ் ஆண் ப்ளூஸ் கலைஞர்’ என்றும் ‘2008ன் சிறந்த தயாரிப்பாளர்’ என்றும் அறிவிக்கப்பட்டார்.

குறிப்புகள்
-----------

1. ↑
2. ↑
3. ↑
**மூலக்கூற்று மரபியல்** என்பது மரபணுக்களின் அமைப்பையும், செயற்பாடுகளையும் மூலக்கூற்று மட்டத்தில் ஆய்வு செய்யும் உயிரியலின் ஒரு துறை ஆகும். இத்துறை மரபணுக்கள் எவ்வாறு ஒரு தலைமுறையில் இருந்து இன்னொரு தலைமுறைக்குக் கடத்தப்படுகிறது என ஆய்வு செய்கிறது. இத்துறை ஆய்வுகளுக்கு, மரபியலையும், மூலக்கூற்று உயிரியலையும் பயன்படுத்துகின்றது. மூலக்கூற்று மரபியலில் உள்ள முக்கிய பகுதிகளில் ஒன்று மூலக்கூறுகளை மரபுவழிக் கோலங்களைத் தீர்மானிப்பதற்குப் பயன்படுத்துவது ஆகும். அத்துடன் இது உயிரினங்களைச் சரியான அறிவியல் வகைப்பாடு செய்வதற்கும் பயன்படுகிறது. இது மூலக்கூற்றுத் தொகுதியியல் எனப்படுகின்றது.

மரபுவழிக் கோலங்களைத் தீர்மானிக்க உதவுவது மட்டுமன்றி, மூலக்கூற்று மரபியல், சிலவகை நோய்களை உண்டாக்கக்கூடிய மரபுசார் திடீர்மாற்றங்களைப் புரிந்து கொள்வதற்கும் உதவியாக உள்ளது.

முன்னோக்கு மரபியல்
------------------

மூலக்கூற்று மரபியலாளர்களுக்கு உதவக்கூடிய முதல் கருவிகளுள் ஒன்று முன்னோக்கு மரபியல் சலிப்பு ஆகும். இந்த நுட்ப முறையின் நோக்கம், ஒரு குறித்த வகையான இயல்புகளை உருவாக்கும் திடீர் மாற்றங்களை அடையாளம் காண்பது ஆகும்.
{{Infobox scientist

```
 | honorific_prefix = முனைவர்
 | name        = மேரி தெரசா புரூக்  
Mary Teresa Brück
 | native_name = மாய்ரி தெரசா புரூக்
 | native_name_lang = ஐரிசு மொழி
 | image       =         
 | image_size  =
 | alt         =
 | caption     =
 | birth_date  = மே 29, 1925(1925-05-29)
  
 | birth_place = பால்லிவோர், மீத் கவுண்டி
 | death_date  = திசம்பர் 11, 2008(2008-12-11) (அகவை 83)   
 | death_place = இசுகாட்லாந்து
 | other_names = மாயிரி தெரசா கோன்வே
 | residence   = அயர்லாந்து   
 [[இசுகாட்லாந்து
 | citizenship = அயர்லாந்து குடியரசு
 | nationality = அயர்லாந்தியர்
 | fields      = வானியல்   
 அறிவியல் வரலாறு
 | workplaces  = துன்சின்க் வான்காணகம்   
 எடின்பர்கு பல்கலைக்கழகம்
 | education   =
 | alma_mater  = பல்கலைக்கழக்க் கல்லூரி, டப்ளின்   
 எடின்பர்கு பல்கலைக்கழகம்
 | thesis_title = Studies of Hα Line Profiles in Prominences
 | thesis_year = 1950
 | doctoral_advisor = மெர்வின் எல்லிசன்
 | known_for   =
 | spouse      = எர்மன் புரூக்
```

}}

கோன்வே எனப்படும் **மேரி புரூக்** *(Mary Brück)* ஓர் அயர்லாந்து வானியலாளரும் வானியற்பியலாளரும் அறிவியல் வரலாற்றாளரும் ஆவார். வரது வாழ்க்கைப்பணி சுகாட்லாந்து எடின்பர்கு, டப்ளினில் உள்ள துன்சின்க் வான்காணகத்தில் அமைந்தது.

இளமை
----

வானியல்
-------

மேற்கோள்கள்
-----------

1. ↑  Davenhall, Clive (2009). "Dr Mary Brück (1925–2008)". *Journal of Astronomical History and Heritage* **12** (1): 81–83. Bibcode: 2009JAHH...12...81D. .
2. ↑  Davenhall, Clive (2009). "Dr Mary Brück (1925–2008)". *Society for the History of Astronomy Bulletin* (Society for the History of Astronomy) **18**: 42–43. Bibcode: 2009SHAN...18...42D.
3. ↑  Stickland, David (2009). "Mary Teresa Brück (1925–2008)". *The Observatory* **129**: 180. Bibcode: 2009Obs...129..180S.. பார்த்த நாள்: 26 January 2016.
4. ↑  Brand, Peter (2009), "Afterword", in Brück, Mary T. (ed.), *Women in Early British and Irish Astronomy: Stars and Satellites*, Dordrecht: Springer, pp. 265–266, Bibcode:2009webi.book.....B, doi:10.1007/978-90-481-2473-2, ISBN 978-90-481-2472-5

வெளி இணைப்புகள்
---------------

* கணித மரபியல் திட்டத்தில் மேரி புரூக்
* Astronomer and historian of astronomy: Mary Brück பரணிடப்பட்டது 2017-12-01 at the வந்தவழி இயந்திரம் The Scotsman, Feb 17, 2009
* Brück, Máire Treasa : Death notice The Irish Times
* Obituary: Dr. Mary Brück Journal of Astronomical History and Heritage (ISSN 1440-2807), Vol. 12, No. 1, p. 81 - 83 (2009).
**ஏ. பி. சண்முகசுந்தர கவுண்டர்** ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1967 மற்றும் 1971 ஆம் ஆண்டுகளில் நடந்த சட்டமன்றத் தேர்தலில், பொள்ளாச்சி தொகுதியில் இருந்து, திராவிட முன்னேற்றக் கழக வேட்பாளராக போட்டியிட்டு, தமிழக சட்டசபைக்குத் தேர்ந்தெடுக்கப்பட்டார். இவர் சென்னையில் உள்ள, இலயோலா கல்லூரியில் இளங்கலை அறிவியல் (வேதியியல் பிரிவில்) பட்டம் பெற்றார். இவருக்கு மூன்று மகள்கள் மற்றும் ஒரு மகன் உள்ளனர். இப்போது இவர் பல்வேறு ஆன்மீக நடவடிக்கைகளில் ஈடுபடுகிறார்.[]

முன்னர் வாழ்க்கையில் அவர் ஒரு நாத்திகராகவும் திராவிடர் கழகத்தின் பின்பற்றுபவராகவும் இருந்தார். இவர் தமிழ்நாட்டின் முன்னாள் முதலமைச்சர் கா. ந. அண்ணாதுரையின் உரைகளால் ஈர்க்கப்பட்டார்.

மேற்கோள்கள்
-----------

1. ↑  "1967 Tamil Nadu Election Results, Election Commission of India" (PDF). 2012-03-20 அன்று மூலம் (PDF) பரணிடப்பட்டது. 2018-10-09 அன்று பார்க்கப்பட்டது.
2. ↑  "1971 Tamil Nadu Election Results, Election Commission of India" (PDF). 2010-10-06 அன்று மூலம் (PDF) பரணிடப்பட்டது. 2018-10-09 அன்று பார்க்கப்பட்டது.
**காத்திருப்பேன் உனக்காக** (*Kaathirupaen Unakaaha*) 1977-இல் இலங்கையில் வெளியான தமிழ்த் திரைப்படம் ஆகும். எஸ். வி. சந்திரனின் இயக்கத்தில் வெளிவந்த இத்திரைப்படத்தில், சிவராம், கீதாஞ்சலி, தர்மலிங்கம், சிறீதேவி மற்றும் பலர் நடித்திருந்தனர்.

மலையகத்தில், வத்தேகம எனும் இடத்தைச்சேர்ந்த மூன்று சகோதரர்கள் -எம். ஜெயராமச்சந்திரன், எம். தீனதயாளன், எம். செல்வராஜா என்பவர்கள் இத்திரைப்படத்தைத் தயாரித்தார்கள். எம். செல்வராஜாவின் கதைக்கு, திரைக்கதை, வசனம், பாடல்களை அவர்களது ஆசானான நவாலியூர் நா. செல்லத்துரை எழுதினார்.

கண்டியில் வெளிவந்த "செய்தி" பத்திரிகையின் ஆசிரியரான நாகலிங்கத்தின் மகனான எம். என். சிவராம் (தற்போது தமிழ்நாட்டில் சென்னையில் வசிக்கிறார்) இந்தத் திரைப்படத்தின் கதாநாயகனாக நடித்தார். அவரோடு கீதாஞ்சலி, ஸ்ரீதேவி, விஸ்வநாதராஜா, நவாலியூர் நா. செல்லத்துரை, செல்வராஜ், சிங்கள நடிகை ருக்மணி தேவி போன்ற பலர் நடித்தார்கள். பல சிங்களத் திரைப்படங்களில் படத்தொகுப்பாளராக இருந்த அனுபவத்துடன் எஸ். வி. சந்திரன் இத்திரைப்படத்தின் இயக்குனராகவும், படத்தொகுப்பாளராகவும் செயற்பட்டார். எஸ். தேவேந்திரா படப்பிடிப்பாளராகவும், ஆர். முத்துசாமி இசை அமைப்பாளராகவும் இணைந்து கொண்டார்கள். ஜோசப் ராஜேந்திரன், சுஜாதா அத்தநாயக்க ஆகியோர் பாடல்களைப் பாடினார்கள்.

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

இது ஒரு முக்கோணக் காதல் கதை. ராஜி ராஜாவைக் காதலிக்கிறார், ராஜா சாந்தாவைக் காதலிக்கிறார். ராஜியின் அண்ணன் கண்ணனும், ராஜாவின் சகோதரி வனிதாவும் ஒருவரையொருவர் காதலிப்பதால் கதை மேலும் மாறுகிறது. ராஜா சாந்தாவைக் காதலித்துத் திருமணம் செய்து கொள்ளப் போகிறார் என்பதை அறிந்த ராஜியின் சகோதரர் கண்ணன், ராஜாவை ராஜியை திருமணம் செய்து கொள்ள வற்புறுத்தும் நோக்கோடு வனிதாவை பலாத்காரம் செய்கிறார். மீதிக்கதை ராஜா எடுக்கும் தேர்வை அவிழ்க்கிறது.

வரவேற்பு
--------

* 1977 சூன் 24 அன்று வெளியான இத்திரைப்படம் யாழ்ப்பாணம் வின்சர் திரையரங்கில் 42 நாட்கள் ஓடி சாதனை படைத்தது. இறுதிக்காட்சியில் சிவராமின் நடிப்பு உச்சமாகக் கருதப்பட்டது.
* இத்திரைப்படத்தில் தாய் வேடத்தில் நடித்த பிரபல சிங்கள நடிகை ருக்மணி தேவிக்கு, பிரபல வானொலி அறிவிப்பாளர் ராஜேஸ்வரி சண்முகம் பின்னணிக்குரல் கொடுத்தது மிகச் சிறப்பாக இருந்தது.

மேற்கோள்கள்
-----------

1. 1 2 3  தம்பிஐயா தேவதாஸ் (1 ஆகத்து 2020). "இலங்கைத் தமிழ் சினிமாவின் கதை". 30 திசம்பர் 2020 அன்று பார்க்கப்பட்டது.
ஏ.பி. என்று தமிழகத் தொழிலாளர்களால் அழைக்கப்பட்ட **ஏ.பாலசுப்ரமணியம்**, மார்க்சிஸ்ட் கம்யூனிஸ்ட் கட்சியின் தமிழ் மாநிலச் செயலாளராகவும், அக் கட்சியின் அரசியல் தலைமைக்குழு உறுப்பினராகவும் பணியாற்றியவர்.

வாழ்க்கைக் குறிப்பு
-------------------

அவருடைய தந்தை (இராமாயணத்தின் மீதான விமர்சனங்கள் - Critic on Ramayana ) என்ற புத்தகத்தை எழுதிய அமிர்தலிங்கம். வசதிமிக்க குடும்பத்தில் பிறந்த அவர், தனது வழக்கறிஞர் தொழிலை விட்டுவிட்டு இடதுசாரி அரசியல் போராட்டத்திற்குத் தன்னுடைய வாழ்க்கையை அர்ப்பணித்துக் கொண்டார்.திண்டுக்கல் தோல்பதனிடும் தொழிலாளர்களை அணிதிரட்டி அவர் பல்வேறு போராட்டங்கள் நடத்தியுள்ளார். மார்க்சியத்தின் ஒளியில் பல்வேறு நூல்களை எழுதியவர். தொழிலாளர்களை எழுச்சிகொள்ள செய்யும் பேச்சாளர். மதுரைச் சதிவழக்கு உள்ளிட்ட வழக்குகளில் சிக்கவைக்கப்பட்டார். 1962 இந்திய சீனப் போரின் போது சிறையில் அடைக்கப்பட்டார். இவரது வாழ்க்கை வரலாறு *ஏ. பாலசுப்ரமணியம் வாழ்வும் வழியும்* என்கிற தலைப்பில் என் .ராமகிருஷ்ணனால் எழுதப்பட்டுள்ளது .

மேற்கோள்கள்
-----------

1. ↑  "ஏ.பி.எனும் ஒளி விளக்கு! ::". தீக்கதிர் தமிழ் நாளிதழ். 5 செப்டம்பர் 2014. p. 3. 5 செப்டம்பர் 2014 அன்று பார்க்கப்பட்டது.
[*தொடர்பிழந்த இணைப்பு*]
2. ↑  கொளத்தூர் மணி. "அயோத்தியிலிருந்து ராமன் தெற்கே வந்தது ஏன்?". 5 செப்டம்பர் 2014 அன்று பார்க்கப்பட்டது.
3. ↑  [www.thehindu.com/news/national/tamil-nadu/a-treasure-trove-for-bibliophiles/article4949591.ece "A treasure trove for bibliophiles"] Check `|url=` value (உதவி). *The Hindu*. 5 செப்டம்பர் 2014 அன்று பார்க்கப்பட்டது.
4. ↑  "ஏ. பாலசுப்ரமணியம் வாழ்வும் வழியும்". 5 செப்டம்பர் 2014 அன்று பார்க்கப்பட்டது.
[*தொடர்பிழந்த இணைப்பு*]
**ஏ. நாகப்பச் செட்டியார்** *(A. Nagappa Chettiar)* ஓர் இந்திய தொழிலதிபராகவும், இந்திய தோல் தொழில் முன்னோடிகளில் ஒருவராகவும் இருந்தார். இந்தியாவின் தமிழ்நாடு மாநிலத்தில் இருக்கும் புதுக்கோட்டை மாவட்டம் மேலசிவபுரியில் 1915 ஆம் ஆண்டு ஆகத்து மாதம் 6 ஆம் நாளில் நாகப்பச் செட்டியார் பிறந்தார். இவர் ஈடுபட்ட தோல் வியாபாரம் இந்தியாவிலும் வெளிநாட்டிலும் ஒரு பெரிய வணிகக் குழுமமாக வளர்ந்தது. வெளிநாட்டு தோல் ஏற்றுமதியில் ஈடுபட்ட இந்தியாவிலிருந்த இடைத்தரகர்களை நீக்குவதற்கு இவரது முயற்சிகள் பெரிதும் உதவின. பாதியாக இறுதி செய்யப்பட்ட தோல் பொருட்களை ஏற்றுமதி செய்வதை பிரதானமாக கருதியக் காலத்தில், முழுமையாக இறுதி செய்த தோல்பொருட்களை ஏற்றுமதி செய்யவேண்டும் என்ற கருத்துமுறையில் நாகப்பச் செட்டியார் முன்னோடியாக விளங்கினார்.

மத்திய தோல் ஆராய்ச்சி நிறுவனத்தின் ஆதரவுடன் இவர் முன்நின்று ஏற்பாடு செய்த வருடாந்தர தோல் கண்காட்சி ஆசியாவிலேயே மிகப்பெரிய தோல் பொருட்கள் கண்காட்சியாக வளர்ச்சியடைந்தது. இந்தியாவின் தோல் ஏற்றுமதி மேம்பாட்டு கவுன்சிலின் நிறுவன உறுப்பினர்களில் ஒருவராகவும் நாகப்பச் செட்டியார் இருந்தார். சமுதாயத்திற்கு இவர் ஆற்றிய தொண்டுகளை கௌரவிக்கும் பொருட்டு, இந்திய அரசாங்கம் 1967 ஆம் ஆண்டு நான்காவது மிக உயரிய விருதான பத்மசிறீ விருதை வழங்கியது. 1982 ஆம் ஆண்டு மார்ச்சு மாதம் 13 ஆம் நாள் நாகப்பச் செட்டியார் இயற்கை எய்தினார்.

மேலும் காண்க
------------

* மத்திய தோல் ஆராய்ச்சி நிறுவனம்

மேற்கோள்கள்
-----------

1. 1 2  "The Hindu". The Hindu. 25 January 2001. May 9, 2015 அன்று பார்க்கப்பட்டது.
2. ↑  "Industrial Economist". Industrial Economist. 10 March 2015. May 9, 2015 அன்று பார்க்கப்பட்டது.
3. 1 2 3  "Book Review". VM Khaleel ur Rehman. 2015. May 9, 2015 அன்று பார்க்கப்பட்டது.
4. ↑  "Government of India". Government of India. 2015. May 9, 2015 அன்று பார்க்கப்பட்டது.
5. ↑  "Law Resource". Law Resource. 2015. மே 18, 2015 அன்று மூலம் பரணிடப்பட்டது. May 9, 2015 அன்று பார்க்கப்பட்டது.
6. ↑  "Padma Shri" (PDF). Padma Shri. 2015. நவம்பர் 15, 2014 அன்று மூலம் (PDF) பரணிடப்பட்டது. November 11, 2014 அன்று பார்க்கப்பட்டது. Unknown parameter `|=` ignored (உதவி)
**காத்தி யான்** (ஆங்கில மொழி: *Cathy Yan*) என்பவர் சீனாவில் பிறந்த அமெரிக்க நாட்டு திரைப்பட திரைப்பட இயக்குனர், திரைக்கதை ஆசிரியர் மற்றும் திரைப்பட தயாரிப்பாளர் ஆவார். இவர் இயக்கிய நகைச்சுவை-நாடகத் திரைப்படமான டெட் பிக்ஸ் (2018) மற்றும் டிசி நீட்டிக்கப்பட்ட பிரபஞ்சத்தின் எட்டாவது படமான பேர்ட்ஸ் ஆஃப் பிரே (2020) ஆகியவை மூலம் அறியப்படுகிறார்.

ஆரம்ப வாழ்க்கை மற்றும் கல்வி
----------------------------

யான் சீனாவில் பிறந்து, வாசிங்டன், டி. சி.க்கு அருகிலுள்ள வடக்கு வர்ஜீனியாவில் வளர்ந்தார். இவரது குடும்பம் சீனாவில் வசிக்கும் போது, யானின் தந்தைக்கு அமெரிக்காவில் சமூகவியல் படிக்க விசா வழங்கப்பட்டது. பின்னர் இரண்டு ஆண்டுகளுக்குப் பிறகு இவரது தாயார் அமெரிக்காவிற்குச் சென்றார், மேலும் யான் தனது தாத்தா பாட்டிகளுடன் சீனாவில் வசித்து வந்தார். அதை தொடர்ந்து இவரது நான்காவது வயதில் அமெரிக்காவில் உள்ள பெற்றோருடன் மீண்டும் ஒன்று சேர்ந்து வளர்ந்து வந்தார்.

இவர் இவரது பதினான்கு வயதில் ஹாங்காங்கிற்கு குடிபெயர்ந்தார்ந்து, அங்கு உயர்நிலைப் பள்ளியில் கல்வி பயின்றாள். பின்னர் இவர் நியூயார்க் பல்கலைக்கழகத்தில்பொது நிர்வாகத்தில் முதுகலை வணிக மேலாண்மையில் பட்டம் பெற்றார்.

மேற்கோள்கள்
-----------

1. ↑  Couch, Aaron (September 24, 2018). "Margot Robbie's 'Birds of Prey' Gets 2020 Release Date confirmed". *The Hollywood Reporter*. September 24, 2018 அன்று பார்க்கப்பட்டது.
2. ↑  Fleming, Mike Jr (17 April 2018). "Cathy Yan Is Warner Bros' Choice To Direct Margot Robbie In Next Harley Quinn Film". *Deadline*. .

வெளி இணைப்புகள்
---------------

* ஐ.எம்.டி.பி இணையத்தளத்தில் காத்தி யான்
**வெண்பூதியார்** சங்ககாலப் புலவர்களில் ஒருவர். சங்கநூல் தொகுப்பில் இவரது பாடல்கள் மூன்று இடம்பெற்றுள்ளன. பூதன் என்பது ஆண்பாற்பெயர். பூதி என்பது அதன் பெண்பாற்பெயர். இவர் பெண்புலவர்.

திருமணக் காலம் தள்ளிப்போகிறது. தலைவி வருந்தித் தன் தோழியிடம் சொல்கிறாள். நான் இங்கே இருக்கிறேன். என் உடல்நலம் அவர் வாழும் கானல் ஊருக்குப் போய் மிகவும் தொலைவில் உள்ளது. அவர் தம் ஊரில் இருக்கிறார். அவருக்கும் எனக்கும் உள்ள மறை இங்குள்ள ஊர்மன்றத்தில் இருக்கிறது. (என்ன செய்வேன்?) 

தலைவன் பிரிந்து செல்லவிருப்பதைத் தோழி தலைவிக்குக் கூறுகிறாள். அதற்குத் தலைவி சொல்லும் மாற்றந்தான் இந்தப் பாடல். அவர் செல்லும் வழியில் மழை இல்லை. கள்ளிக்காயே ஈரம் இல்லாமல் வெடிக்கிறது. அந்த ஒலியைக் கேட்டுப் புறா பறந்தோடுகிறது. இப்படிப்பட்ட வழியில் அவர் செல்கிறார். இதனை எண்ணிப் பார்த்தால், இந்த உலகில் வாழ்பவர்களுக்குப் பொருள் ஒன்றுதான் பொருள். அருளுக்குத் துணை ஆரும் இல்லை.

அவன் தலைவிக்காக வெளியில் காத்திருக்கிறான். அவனுக்குக் கேட்கும்படி தலைவியும் தோழியும் பேசிக்கொள்கின்றனர். அவரை நினைந்து என் மேனி பசந்துகொண்டிருக்கிறது. நான் நயப்பவர் நெஞ்சில் நார்(=அன்பு) இல்லை. என்தாய் என்னை என் வீட்டில் செறித்து வைத்திருப்பதும் கடுமையாகிவிட்டது. இதற்கு இடையே என் நெஞ்சம் அவரிடம் சென்றுவிடலாம் என்கிறது. இது சும்மா சொல்லிக்கொண்டு இங்கேதான் இருக்கிறது. இப்படி என் நெஞ்சம் சேர்ப்பன் குடியிருக்கும் இடமாக மாறிவிட்டது. தோழி! இது நீர்மையோ? (=ஒழுங்கோ)

அடிக்குறிப்பு
-------------

1. ↑  குறுந்தொகை 97, 174, 219
2. ↑  குறுந்தொகைப் பாடல் 97 திணை - நெய்தல்
3. ↑  குறுந்தொகைப் பாடல் 174 திணை - பாலை
4. ↑  குறுந்தொகைப் பாடல் 219 திணை - நெய்தல்
**வி. கே. நீலாராவ்** (**V. K. Neelarao**). சௌராட்டிர மொழி அறிஞரும், சௌராட்டிரா மொழி நாடகம் மற்றும் திரைப்பட இயக்குநரும், சௌராட்டிரா மொழி பத்திரிகையாளரும், இசை அமைப்பாளரும் ஆவார். இவர் வைத்தியம். வெ. குப்புசாமி பாகதவருக்கு மகனாக 1946-இல் மதுரையில் பிறந்தார். 

இவர் முதன்முதலாக 1969-இல் **ஹொராட் வநொ** எனும் முழு நீள சௌராட்டிர மொழி மேடை நாடகத்தை, பிற மொழிக் கலப்பின்றி, சௌராட்டிரா மொழியில் எழுதி, இயக்கி நடித்தார். இவர் **நொவ்ரோகோன்?** மற்றும்  **"ஹெட்டெ ஜொமை** (அசட்டு மாப்பிள்ளை) (**Hedde Jamoi**) எனும் முழு நீள சௌராட்டிர மொழி திரைப்படங்களுக்கு கதை, வசனம், பாடல்கள், இசை அமைத்தும், இயக்கியும் வெளியிட்டார்.
 பின்னர் பரமக்குடி, பாளையம்கோட்டை, சேலம், சென்னை, தஞ்சாவூர், கும்பகோணம் போன்ற ஊர்களில் உள்ள திரையரங்குகளிலும் திரையிட்டார். 

இவர் மேலும் **சொவ்னோ** (கனவு), **நொவ்வோ ஜிவ்வனம்** (புது வாழ்க்கை), **ஶ்ரீமதி ஹொராடு** (ஶ்ரீமதியின் கல்யாணம்), ஶ்ரீமன்நாயகி தேவுன், **சொக்கட் தின்னு** (நல்ல நாள்), **திவோ ஹொராட்** (இரண்டாம் திருமணம்), **ஹொவ்ரோ கோன்** (மாப்பிள்ளை யார்) மேடை நாடகங்களை எழுதி, இயக்கினார். 

மேலும் இவர் நடனகோபாலநாயகி சுவாமிகள் மற்றும் வேங்கடசூரி சுவாமிகள் ஆகியோரின் சௌராட்டிர மொழி மற்றும் தமிழ் கீர்த்தனைகளை இசை அமைத்து பாடியதுடன், இசைத் தட்டுகளாகவும் வெளியிட்டுள்ளார். 

மேலும் இவர் சௌராட்டிர மொழியின் வளர்ச்சிக்காக **சுரீத்** (SURITH) எனும் சௌராட்டிரா சமூக மாத இதழின் பதிப்பாசிரியராக, சௌராட்டிரம் மற்றும் தமிழ் மொழிகளில் 1979 முதல் 1999 முடிய இருபதாண்டுகள் வெளியிட்டார்.

மேற்கோள்கள்
-----------

1. ↑  Custodians safeguard Saurashtra language
2. ↑  Custodians safeguard Saurashtra language
3. ↑  Horot Hono Full Movie
4. ↑  சென்சார் போர்டு சான்றிதழ் பெற்ற முதல் சௌராஷ்டிரா மொழி திரைப்படம்
5. ↑  Listen: What Do We Lose When We Lose a Language?
6. ↑  நடனகோபாலநாயகி சுவாமிகளின் கீர்த்தனகளை பாடிய வி. கே. நீலாராவ்

வெளி இணைப்புகள்
---------------

* நீலாராவ் வாழ்கை வரலாறு - காணொலி - பகுதி – 1
* Profile of Sri V.K.Neelarao.
* Showbiz time for Saurashtrians In Madurai
* 
* ""நொவ்ரோகோன்"? சௌராஷ்ட்ரா திரைப்படம்
* பொதிகை தொலைக்காட்சியில் ஒளிபரப்பான V K நீலராவ் பாடிய ஸௌராஷ்ட்ர மொழிப்பாடல்கள்
**காத்தரைன் கேமான்சு** *(Catherine Heymans)* ஒரு பிரித்தானிய வானியற்பியல் ஆராய்ச்சியாளரும் விரிவுரையாளரும் எடின்பர்கு பல்கலைக்கழகப் புல உறுப்பினரும் ஆவார்.

வாழ்க்கை
--------

இவர் 2000 இல் எடின்பர்கு பலகலைக்கழகத்தில் இருந்து இயற்பியல் முதுவர் பட்டத்தில் முதல் வகுப்பில் தேறியுள்ளார். இவர் 2003 இல் ஆக்சுபோர்டு பல்கலைக்கழகத்தில் இருந்து தன் முனைவர் பட்டத்தைப் பெற்றுள்ளார். இவர் மேக்சு பிளாங்கு வானியல் நிறுவனத்திலும் பிரித்தானியக் கொலம்பியா பல்கலைக்கழகத்திலும் பாரீசு வானியற்பியல் நிறுவனத்திலும் எடின்பர்கு பல்கலைக்கழகத்திலும் பல தகைசால் ஆய்வுநல்கைகளைப் பெற்றுள்ளார். இவருக்கு 2009 இல் ஐரோப்பிய ஆராய்ச்சி மன்றம் சுட்டார்ட்டிங்கு ஆய்வு நல்கையை வழங்கியுள்ளது. அதுமுதலாக, இவர் எடின்பர்கு பல்கலைக்கழகத்தில் விரிவுரையாளராகப் பணிபுரிந்து வருகிறார்.

ஆய்வு ஆர்வங்கள்
---------------

இவர் தனது வானியல் ஆய்வில் அண்டவியல் ஈர்ப்பு வில்லையாக்கத்தைப் பயன்படுத்திப் பெயர்பெற்றவர். இவர் துணிப்பு ஓர்வு நிகழ்ச்சியின் படிநிலை ஒன்று போட்டியை வழிநடத்தியுள்ளார்  and co-leads the lensing collaboration of the Canada France Hawaii Legacy Survey: CFHTLenS.

மேற்கோள்கள்
-----------

1. ↑  "STEP: Shear TEsting Programme". Roe.ac.uk. 2007-12-05. 2012-10-22 அன்று பார்க்கப்பட்டது.
2. ↑  "News CFHT - Astronomers reach new frontiers of dark matter". Cfht.hawaii.edu. 2012-10-22 அன்று பார்க்கப்பட்டது.
**கருந்திட்டு கத்தாளை** அல்லது **கூரல் மீன்** (*Protonibea diacanthus*, ஆத்திரேலிய பகுதிகளில் **black jewfish** என்று அழைக்கப்படுகிறது.  ) என்பது இந்தோ-பசிபிக் கடற் பகுதியில் காணப்படும் மீன் இனமாகும்.  இந்த மீன் மிகவும் விலையுயர்ந்த கடல் மீன்களில் ஒன்றாக கருதப்படுகிறது. அதன் இதயம் 'கடல் தங்கம்' என்று அழைக்கப்படுகிறது, இது மருத்துவ குணங்கள் கொண்டதாக கூறப்படுகிறது. மேலும் பல்வேறு மருந்துகளை தயாரிக்க பயன்படும் ஒரு முக்கிய பொருளாக உள்ளது.

வணிக முக்கியத்துவம்
-------------------

இந்த மீன் ஒரு சுவையான உணவாக கருதப்படுகிறது. இதன் உள் உறுப்புகள் கிழக்காசியாவில் அதன் மருத்துவ குணங்களுக்காக பாராட்டப்படுகிறது. சிங்கப்பூர், மலேசியா, இந்தோனேசியா, ஆங்காங், யப்பான் போன்ற நாடுகளால் இந்த மீன்கள் அதிக அளவு வாங்கப்படுகின்றன.

மகாராட்டிரத்தின் மும்பை - பால்கர் கடற்கரைக்கு அருகே இரண்டு இந்திய மீனவர்களால் 30 கிலோ எடையுள்ள கருந்திட்டு கத்தாளை மீன் பிடிக்கப்பட்டது. 

மராட்டியத்தில் இந்த மீன்களின் உள்ளூர் பெயர் *கோல் மீன்* ஆகும். இவற்றின் மதிப்பு பாலினத்தைப் பொறுத்து மாறுபடுகிறது. 30 கிலோ கொண்ட ஆண் மீன் 4-5 இலட்சம் , பெண் 1-2 லட்சம் வரை பெறும். மீன்களின் உள் உறுப்புகளின் அளவு மற்றும் *தடிமனுக்கு* ஏற்ப இதன் விலை மதிப்பு மாறுபடும் (இதன் உள்ளுருப்பு போட் சட்பதி மும்பையில், போட்டின் விலை சுமார் 5-6 லட்சம்/கிலோ மற்றும் இறைச்சியின் விலை 500-600 ரூபாய்/கிலோ ஆகும்.[]

இந்த மீன் ஒடியா மொழியில் டெலியா என்று அழைக்கப்படுகிறது, 2020 இல், ஒடிசாவைச் சேர்ந்த மீனவர்கள் சுமார் 19.5 கிலோ எடையுள்ள ஒரு மீனை பிடித்தனர். ஒரு மருந்து நிறுவனம் ஏலத்தில் ஒரு கிலோவுக்கு ₹ 8000 கொடுத்து வாங்கியது. இதேபோல் 2019 ஆம் ஆண்டில், ஒடிசாவைச் சேர்ந்த மற்றொரு மீனவர் 10 கிலோ எடைகொண்ட மீனைப் பிடித்து ஒரு கிலோ ₹ 10,000 என விற்றார்.[]

குறிப்புகள்
-----------

 

1. ↑  Boating, fishing and marine > Fish species > Black jewfish Northern Territory Government. Retrieved 20 February 2021.
2. ↑  "Protonibea diacanthus". *FishBase*. Ed. Ranier Froese and Daniel Pauly. {{{month}}} {{{year}}} version. N.p.: FishBase, {{{year}}}.
3. ↑  "Mumbai Fishermen Strike 'Ghol', Sell a Fish for Rs 5.5 Lakh", *CNN-News18*, 7 August 2018. Retrieved 14 August 2019

வெளி இணைப்புகள்
---------------

* பிளாக்ஸ்பாட் க்ரோக்கர் @ ஆஸ்திரேலியாவின் மீன்கள்
**சக்தி அ. பாலையா** (சூலை 26, 1925 - ஆகத்து 2, 2013) இலங்கையின் மலையகத்தைச் சேர்ந்த மூத்த கவிஞரும், எழுத்தாளரும், ஓவியரும், மொழிபெயர்ப்பாளரும் ஆவார். சக்தி பாலையா, தனிவழிக் கவிராயர், மலையரசன், லக்ஷ்மி ஆகிய பெயர்களில் இவரது ஆக்கங்கள் வெளிவந்துள்ளன.

வாழ்க்கைச் சுருக்கம்
--------------------

தலவாக்கலைக்கு அருகில் லிந்­து­லை என்ற தோட்டத்தில் விசுவநாதர், இலக்குமி அம்மை ஆகியோருக்குப் பிறந்தவர் பாலையா. தனது 10வது அகவையில் ‘பாரதியின் தாக்கம்’ என்னும் தலைப்பில் தனது முதல் கவிதையை எழுதினார். 1940களின் பின் பகுதியில் இவர் கவிதைகள் வீரகேசரியில் வெளிவந்தன. படிப்பை முடித்துக் கொண்ட சக்தி ஓர் ஓவியராகவே தனது வாழ்வைத் தொடங்கினார். அர­சினர் நுண்கலைக் கல்­லூ­ரியில் கலை­யா­சி­ரி­ய­ராக பயிற்சி பெற்று இலங்கை ஆசிரிய கல்லூரி, ஹேவுட்ஸ் கலைக் கல்லூரி ஆகியவற்றில் ஆசி­ரி­ய­ராகவும், விரி­வு­ரை­யா­ள­ராகப் பணி­யாற்­றி­னார். ஒரு சில நூல்களுக்கும், இதழ்களுக்கும் அட்டைப் பட ஓவியங்கள் வரைந்துள்ளார். இவ­ரு­டைய ஓவியக் கண்­காட்­சிகள் 1950களில் கொழும்­பிலும் பிற இடங்­க­ளிலும் நடை­பெற்­றுள்­ளன. இவர் திருமணமாகாதவர்.

சிறுவயதுமுதல் காந்தி பக்தராகவும் கதராடை அணிபவராகவும், இந்திய விடுதலை இயக்கத்தில் பங்கு கொண்ட தலைவர்களின் ஆற்றல், பெருமை, தியாகம் ஆகியவை பற்றி அறிந்து கொள்ளும் ஆர்வம் மிக்கவராகவும் இவர் இருந்திருக்கின்றார்.

எழுத்தாளராக
-----------

‘மனோதத்துவமும் கலையும், போதனா முறையும்’ என்னும் பயிற்சி நூலினை 1952ஆம் ஆண்டிலும். ‘சொந்த நாட்டினிலே’ என்னும் தேசியப் பாடல்கள் அடங்கிய நூலினை மொழியுரிமைக்காக 1956 இலும் வெளியிட்டார்.
"Analysis of ages of lives in earth and Dravidian culture" என்னும் இவருடைய ஆங்­கில நூல் 2011 இல் வெளியிடப்பட்டது. சி. வி. வேலுப்பிள்ளையின் ஆங்­கிலக் கவிதை நூலான ‘In Ceylon’s tea garden’ என்ற நூல் சக்தி பாலையாவின் மொழி­பெ­யர்ப்பில் தேயிலைத் தோட்­டத்­திலே என்ற பெயரில் 1969 ஆம் ஆண்டில் வெளியிடப்பட்டது. இதன் இரண்டாம் பதிப்பு 2007 இல் வெளிவந்தது. இந்தத் தமிழாக்கம் வீரகேசரியில் தொடராகப் பிரசுரிக்கப்பட்டது.

1963ல் தினகரனில் ‘மேல் நாட்டு ஓவியர்கள்’ என்னும் தலைப்பில் பல ஆக்கங்களைப் படைத்துள்ளார். சுதந்திரனில் மலை நாட்டு அறிஞர்கள் என்னும் தலைப்பில் தொடர்கட்டுரைகளை எழுதியுள்ளார். கல்கி மற்றும் சி.என். அண்ணாத்துரை அவர்களின் திராவிட நாடு போன்ற தமிழக ஏடுகளிலும் சக்தியின் எழுத்துக்கள் இடம்பெற்றன.

இவர் தமிழ் ஒளி (1954) வளர்ச்சி (1956) ஆகிய சஞ்சிகைகளையும் வெளியிட்டுள்ளார். வீரகேசரியின் துணை ஆசிரியராகச் சில காலமும் சி.வி.யின் "மாவலி" சஞ்சிகையின் இணை ஆசிரியராகச் சிலகாலமும் பணிபுரிந்துள்ளார்.

எழுதியுள்ள நூல்கள்
------------------

* மனோதத்துவமும் கலையும் போதனா முறையும், 1952
* சொந்த நாட்டிலே – தேசிய கீத நூல், 1956
* தேயிலைத் தோட்டத்திலே – மொழிபெயர்ப்புக் கவிதை நூல், 1969
* சக்தீ பாலஐயா கவிதைகள் - துரை வெளியீடு, 1998

விருதுகள்
---------

* கவிச்சுடர் (அரசு விருது, 1987)
* தமிழ் ஒளிபட்டமும் விருதும் (1993)
* மூதறிஞர் (இலங்கை கம்பன் கழகம், 1998)
* கலாபூசணம், கலாசார அமைச்சு
* வாழ்நாள் சாதனையாளர் விருது, குறிஞ்சிப் பேரவை (2010)

மேற்கோள்கள்
-----------

1. 1 2 3 4 5 6  சக்தி. அ. பாலஐயா, இவர்கள் நம்மவர், பீ. எம். புன்னியாமீன்
2. 1 2  மலையகத்தின் மூத்த கலைஞர் சக்தி பாலையா காலமானார், வீரகேசரி, ஆகத்து 3, 2013
3. ↑  குறிஞ்சிப் பேரவையின் இலக்கிய விழாவில் சக்தி பாலையா
[*தொடர்பிழந்த இணைப்பு*], தினகரன், நவம்பர் 7, 2010
காத்தவராயனின் முற்பிறவி கதை
---------------------------

முருகப்பெருமானின் ஒரு அவதாரமாக காத்தவராயன் கருதபடுகிறார். ஈசனிடம் பார்வதி தான் செய்த ஒரு தவறுக்கு தண்டனை பெருவதை சகிக்காத முருகன், சிவனை எதிர்த்து பேச, சிவனின் கோவத்திற்கு ஆளாகி மனிதனாக பிறந்ததாக வரலாறு.

வரலாறு
------

காத்தவராயன் கதையின் கூறுகள் வெவ்வேறு வழிகளில் கூறப்படுவதுண்டு.
சாதாரண குடும்பத்தில் பிறந்த காத்தவராயன் அப்பகுதி அரசன் மகள் ஒருத்தியைக் காதலித்து மணம் செய்து கொண்டான். அரசமகளை திருமணம் செய்த குற்றத்தினால், மன்னனது சினத்திற்கு ஆளாகி சிறையில் அடைக்கப்பட்டு பின்னர் மன்னனிடம் தனது காதலுக்காக "மக்களால் வணங்கப்படும் தேவரும் தெய்வங்களும் இவ்வாறே பெண்களைக் காதலித்து மணம் செய்துகொண்டுள்ளார்கள்" என்று காத்தவராயன் வாதிடுகிறான். ஆனாலும் அவன் வாதத்தை ஏற்று கொள்ளாமல் கழுயேற்றி சாகடிக்க ஆணை இடபட்டது ஆனால் கழுவேறிய சில நேரத்தில் தான் முற்பிறவியால் உயிர்த்தெழுந்து தெய்வமாக வணங்கபட்டு வருகிறார்.

காத்தவராயன் கதை அல்லது தமிழகத்தில் நடுநாடு என்று அழைக்கப்படும் விழுப்புரம்-திருச்சியைச் சுற்றி உள்ள ஊர்களில் வழங்கும் ஒரு கதையும், கதையை தழுவிய கூத்தும் ஆகும். இது அடிப்படையில் சாதி அமைப்பு முறையை மீறிய ஒரு திருமணக் கதை ஆகும். ஆனால் இது சாதி அமைப்பை நிலைநாட்டும் வழியிலும் கூறப்படுவதுண்டு.

காத்தவராயன் காதலித்து உயிர்துறக்க காரணமாய் இருந்த பெண்ணின் பெயர் ஆரியமாலா, இப்பொதும் கூட காதலுக்கு காத்தவராயன்-ஆரியமாலா காதல் உவமையாக சொல்லபடுவது வழக்கத்தில் உள்ளது.

திரைப்படத்தில்
--------------

சிவாஜி கணேசன் நடித்த காத்தவராயன் கதை தொடர்பான திரைப்படம் காத்தவராயன் என்ற பெயரில் 1958-இல் தமிழில் வெளிவந்தது.
 இதற்கு முன்பாகவே பி.யு. சின்னப்பாவின் நடிப்பில் ஆர்யமாலா என்ற காத்தவராயன் கதை தொடர்பான திரைப்படம் 1942-இல் வெளிவந்தது குறிப்பிடத்தக்கது..

இவற்றையும் பார்க்க
------------------

* நல்ல தங்காள்
* ஆர்யமாலா

மேற்கோள்கள்
-----------

1. ↑  வாழ்வியற் களஞ்சியம். தொகுதி 7.
2. ↑  Kaathavarayan 1958
**வி. கே. பஞ்சமூர்த்தி** (பி. நவம்பர் 26 1948) ஈழத்தின் புகழ் பெற்ற நாதசுவரக் கலைஞர் ஆவார்.

வாழ்க்கைச் சுருக்கம்
--------------------

வி. கே. பஞ்சமூர்த்தி பிரபல நாதஸ்வர மேதை வி. கோதண்டபாணிக்கும், இராஜேஸ்வரிக்கும் யாழ்ப்பாணம், வண்ணார்பண்ணையில் பிறந்தார். இவரின் ஆரம்ப குரு பேரனார் மூளாய் ஆறுமுகம்பிள்ளை, இணுவில் கந்தசாமிப்பிள்ளை, தந்தை அமரர் கோதண்டபாணி. அதன் பின் தமிழகம் சென்று ஆண்டார்கோயில் ஏ. வி. செல்வரத்தினம்பிள்ளை, அமரர் குழிக்கரை பிச்சையப்பா பிள்ளை ஆகியோரிடம் இவர்களிடம் குருவாசம் பெற்று நாதஸ்வரக் கலையை முறையாகப் பயின்று நாடு திரும்பினார்.

கானமூர்த்தி-பஞ்சமூர்த்தி இரட்டையர்
----------------------------------

இவரின் தமையனார் கலாபூஷணம் வி. கே. கானமூர்த்தி. இவர்கள் இருவரும் 33 ஆண்டுகள் இரட்டையர்களாக நாதசுவரம் வாசித்தவர்கள். இவர்கள் இலங்கையில் பல பாகங்களிலும், தமிழ்நாடு, மலேசியா, சிங்கப்பூர் உட்பட உலகின் பல பாகங்களுக்கும் சென்று பாராட்டும், புகழும் பெற்றவர்கள் ஆவர்.

மார்ச் 23, 1989 இவர்கள் இருவரும் நாதஸ்வர இசைத்துறையில் பிரவேசித்த வெள்ளிவிழாவை கம்பன் கழகம், யாழ் பல்கலைக்கழகம் கைலாசபதி அரங்கில் விழாவாக நடத்தியது.

இவர்கள் பல்லாண்டுகளாக பல சைவ ஆலயங்கள், திருமணச் சடங்குகள் என இலங்கையின் பல பாகங்களுக்கும் சென்று நாதஸ்வரம் வாசித்து பெரும் விருதுகள், பாராட்டுகள், கௌரவங்கள் என பெற்றார்கள்.

இன்றைய தவில் வித்துவான்கள் திருவாளப்புத்தூர் டி. ஏ. கலியமூர்த்தி, மன்னார்க்குடி வாசுதேவன், திருப்புங்கூர் முத்துக்குமாரசாமி போன்ற பலருடன் அமெரிக்கா, கனடா, இங்கிலாந்து, அவுஸ்திரேலியா போன்ற நாடுகளில் வாசித்து வருகிறார்கள்.

பெற்ற விருதுகளும் பட்டங்களும்
-----------------------------

* நாதஸ்வர இசைமணி - நயினை நாகபூஷணி தேவஸ்தானம் (1963)
* நாதகான வாருதி
* நாதஸ்வர இளவரசன்
* நாதகான சுரபி
* இன்குழல் வேந்தன்
* நாதஸ்வர சிரோன்மணி
* நாதஸ்வர இசையருவி
* நாதஸ்வரக் கலாநிதி (2007)

பஞ்சமூர்த்தியின் பாரியார் ஜெயராணி மறைந்த நாதஸ்வர மேதை அப்புலிங்கம் பிள்ளையின் மகள். மகன் குமரேஸ் (பி. ஆகஸ்ட் 14, 1984. இவரும் ஒரு சிறந்த நாதசுரக் கலைஞர்.

வெளி இணைப்புகள்
---------------

* நாதவெள்ளத்தில் மிதக்க வைக்கும் வி.கே.பஞ்சமூர்த்தி பரணிடப்பட்டது 2007-09-28 at the வந்தவழி இயந்திரம்
**காத்தி ஓல்கின்** *(Cathy Olkin)* ஓர் அமெரிக்கக் கோள் அறிவியலாலர் ஆவார். இவர் தென்மேற்கு ஆராய்ச்சி நிறுவனத்தில் பணிபுரிகிறார். இவரது ஆய்வு புறவெளிச் சூரியக் குடும்பம் ஆகும். இவர் வியாழனைச் சுற்றியுள்ள திரோயன் சிறுகோள்களை ஆயும் நாசாவின் உலூசி இலக்குத் திட்டக்கல இணை முதன்மை ஆய்வாளர் ஆவார். இத்திட்டக் கலம் 2021 இல் ஏவப்பட உள்ளது. இது தன் இலக்குகளை 2025 முதல் 2033 வரைக் கடந்து செல்லும்.

இளமையும் கல்வியும்
------------------

இவர் மிச்சிகானில் பிறந்து வளர்ந்தார். இவர் சிறுமியாக இருந்தபோது, புவியியல், தொல்லுயிரியல், தொல்லியல், மருத்துவம் உட்பட அறிவியலிலும் கல்விப் புலங்களிலும் பல வாழ்க்கைப்பணிகளை கருதிப் பார்த்துள்ளார்.

இவர் கல்லூரியில் பொறியியலுக்கு மாறுமுன் மருத்துவத் தொடக்கநிலையைப் பயின்றுள்ளார். இவர் பொறியியலில் வான்பயணவியலிலும் விண்வெளிப் பரப்பியலிலும் 1988 இல் மசாசூசட் தொழில்நுட்ப நிறுவனத்தில் இளம் அறிவியல் பட்டமும்1989 இல் சுட்டான்போர்டு பல்கலைக்கழகத்தில் மூதறிவியல் பட்டமும் பெற்றார். பின்னர் ஓல்கின் மசாசூசட் தொழில்நுட்ப நிறுவனத்துக்குத் திரும்பினார். இங்கு இவர் 1996 இல் வளிமண்டல, கோள் அறிவியலில் முனைவர் பட்டம் பெற்றார். இவரது ஆய்வுரைக்கான அறிவுரையாளர் ஜேம்சு எல். எலிய்ட் ஆவார்.

வாழ்க்கைப்பணி
-------------

மேற்கோள்கள்
-----------

1. ↑  Franz, Julia (January 29, 2017). "Two new NASA missions look to asteroids for clues about our early solar system". *Public Radio International*.. பார்த்த நாள்: 30 May 2017.
2. ↑  "NASA Selects Mission to Study Jupiter's Trojan Asteroids". *NASA*. January 4, 2017.
3. 1 2  Crigger, Megan (July 24, 2015). "Meet three scientists behind the Pluto mission". *PBS NewsHour*.. பார்த்த நாள்: 30 May 2017.
4. ↑  "Cathy Olkin - Experience & Education". *www.boulder.swri.edu*. Southwest Research Institute. 16 மார்ச் 2016 அன்று மூலம் பரணிடப்பட்டது. 30 May 2017 அன்று பார்க்கப்பட்டது.
5. ↑  Beatty, Kelly (2011-03-10). "Remembering James Elliot, 1943–2011" (in en-US). *Sky & Telescope*. .
**தங்கா டார்லாங்** (பிறப்பு: ஜூலை 20, 1920) என்பவர் ஒரு இந்திய நாட்டுப்புற இசைக் கலைஞர் ஆவார், திரிபுராவின் நாட்டுப்புற இசைக்கு அவர் ஆற்றிய பங்களிப்பு மற்றும் பாரம்பரிய இசைக்கருவியான ரோசெமைப் பாதுகாத்து மேம்படுத்துவதிம், பயன்படுத்துவதிலும் அவர் செய்த பணிக்காக இந்திய அளவில் அறியப்பட்டவர்.

அவருக்கு இந்தியாவின் நான்காவது உயரிய சிவிலியன் விருதான பத்மஸ்ரீ (2019) வழங்கப்பட்டது. இசைக் கலைஞர்களுக்கு வழங்கப்படும் மிக உயர்ந்த இந்திய அங்கீகாரமான சங்கீத நாடக அகாடமி விருது ஐயும் அவர் 2014- ம் ஆண்டில் பெற்றுள்ளார். மேலும் அவர் அகாடமிக் பெல்லோஷிப் விருது (2015), மாநில அளவிலான வயோஸ்ரேஸ்தா சம்மன் (2016) மற்றும் நூற்றாண்டு விருது போன்றவைகளையும் அவரின் நாட்டுப்புற கலைச்சேவைக்காக பெற்றவர்.

டார்லாங், திரிபுராவின் உனகோட்டி மாவட்டத்தில் உள்ள கைலாஷாஹரின் கூர்நகர் ஆர் டி பிளாக்கின் கீழ் உள்ள சிறிய மலைப்பாங்கான ஏடிசி கிராமமான தியோரா செர்ரா முரைபாரியைச் சேர்ந்தவர் ஆவார். 2016 ஆம் ஆண்டில், ஜோசி ஜோசப் இயக்கிய திரிபுராவில் நாக்குகளின் மரம் படத்திலும் அவர் கௌரவ வேடத்தில் நடித்துள்ளார்.

கௌரவங்கள்
---------

* பத்மஸ்ரீ (2019)
* சங்கீத நாடக அகாடமி விருது (2014)

மேலும் பார்க்கவும்
------------------

* பத்மஸ்ரீ விருது பெற்றவர்களின் பட்டியல் (2010–2019)

மேற்கோள்கள்
-----------

1. ↑  "List of Padma Awardees 2019" (PDF). *Padmaawards.gov.in*. இந்திய அரசு.
2. ↑  "Thanga Darlong". *Sangeetnatak.gov.in*. 30 January 2019 அன்று பார்க்கப்பட்டது.
3. ↑  "Tripura CM felicitates Padma Shri awardee Thanga Darlong". The Sentinel. January 29, 2019. . "Tripura CM felicitates Padma Shri awardee Thanga Darlong". The Sentinel. 29 January 2019.
4. ↑  "List of Padma Awardees 2019" (PDF). *Padmaawards.gov.in*. இந்திய அரசு."List of Padma Awardees 2019" (PDF). *Padmaawards.gov.in*. Government of India.
5. ↑  "Thanga Darlong". *Sangeetnatak.gov.in*. 30 January 2019 அன்று பார்க்கப்பட்டது."Thanga Darlong". *Sangeetnatak.gov.in*. Retrieved 30 January 2019.

வெளி இணைப்புகள்
---------------

* Thanga Darlong at IMDb

வார்ப்புரு:Padma Shri Award Recipients in Art
**சக்தி ஆயுதம்** என்பது இந்து சிற்பக் கலை மரபில் இறைகளின் கையில் உள்ள ஆயுதமாகும். 

முருகன் கையில் இருக்கும் சக்தி ஆயுதம்.
இந்த ஆயுதத்தினை சக்தி ஆயுதம், சக்திவேல் ஆயுதம், வேலாயுதம் என்றும் அழைப்பர்.

முருக புராணம்
-------------

இந்து சமயத்தில் முருகப்பெருமானின் தனித்துவ ஆயுதமாக இந்த சக்தி ஆயுதம் கருதப்படுகிறது. உமையம்மை சூரபத்மனை அழிக்க முருகனுக்கு சக்தி ஆயுதம் தந்ததாக புராணங்கள் கூறுகின்றன. வேலாயுதம் மட்டும் தனித்து வழிபடு பொருளாகவும் உள்ளது.

சக்தி ஆயுத வடிவமைப்பு
---------------------

வேல் வடிவ சக்தி ஆயுதம்
இந்த ஆயுதம் மூன்று சாய் சதுரங்களின் கோடிகளை ஒன்றொடு ஒன்று நெருங்கியிருக்குமாறு அமைக்கப்படுகிறது. இவ்வாறு அமைப்படுகையில் வரிசையாகவும், தண்டத்தின் நுனியில் பொறுத்தப்பட்டதாகவும் உள்ளது. சில சிற்ப நூல்களில் இரண்டு சாய் சதுரங்களுக்கு நடுவே சூரியகாந்தி பூ போன்ற அமைப்பு உள்ளதாக குறிப்பிடப்படுகிறது.

இந்த ஆயுதத்தின் மேற்பகுதி இச்சா சக்தியையும், நடுப்பகுது ஞான சக்தியையும், கீழ் பகுதியானது கிரியா சக்தியையும் குறிப்பதாகும்.

இவற்றையும் காண்க
----------------

ஆதாரங்கள்
---------

1. ↑  சிற்பச் செந்நூல் - ஆசிரியர் வை. கணபதி ஸ்தபதி - தொழில் நுட்பக் கல்வி இயக்கம், சென்னை - பதிப்பு - 2001 பக்கம் 123,124